0383.xml
شریف برادران اتنا ظلم کریں جتنا وہ برداشت کر لیں، طاہر القادری
لاہور۔۔۔۔۔عوامی تحریک کے سربراہ ڈاکٹر علامہ طاہر القادری نے کہا کہ شریف برادران سن لیں۔وہ اتنا ظلم کریں جتنا وہ برداشت کر لیں۔جتنے پرچے وہ ہمارے خلاف درج کرینگے اتنے پرچے انقلاب کے انکے لئے تیار ہونگے۔اب انکا سامنا مشرف سے نہیں بلکہ عوام کے ساتھ ہے جو تم بھاگنے نہیں دینگے۔تمام اضلاع یوم شہداء کو ناکام بنانے کیلئے ڈی سی اوز نے ٹرانسپورٹر سے 8 اگست کو بسوں کی چابیاں روٹ پرمٹ اور ڈرائیوروں کے لائسنس مانگ لیے ہیں۔موجودہ حکومت صرف 31 اگست تک کی مہمان ہے۔ہم عوام کے حقوق اور آئین کی بالادستی کی جنگ لڑ رہے ہیں۔ یہ بات انہوں نے گزشتہ روز مجلس وحدت المسلمین کے صوبائی دفتر میں علامہ راجہ ناصر عباس سمیت دیگر سے ملاقات کے بعد کی جانے والی پریس کانفرنس میں کیا۔اس موقعہ پر مسلم لیگ (ق) کے صدر چوہدری شجاعت حسین، چوہدری ظہیر الدین، سنی اتحاد کونسل کے رہنما صاحبزادہ حامد رضا، علامہ راجہ ناصر عباس سمیت دیگر بھی موجود تھے۔ڈاکٹر طاہر القادری نے کہا کہ مجلس وحدت المسلمین انقلاب کی جدوجہد میں ایک اہم ممبر اور برابری کی بنیاد پر شریک ہیں۔اس تحریک میں وہ تحریک کے ہراول دستے کا کردار ادا کرینگے۔انہوں نے کہا کہ موجودہ حکومت خود کو آئین اور قانون کی پاسداری کا دعویٰ کرتی ہے۔اور اپنے حقوق کے لئے جدوجہد کرنے والے لوگوں کو کہتی ہے کہ اداروں کے پاس جائیں کونسا ادارہ ہے جو غیر سیاسی رہ گیا ہو جو عوام کو تحفظ دے سکتے ہیں۔انہوں نے کہا کہ 10 اگست کو یوم شہدامنانے کے بعد یوم انقلاب کا اعلان کرینگے۔جو تاریخ کا یقین تمام اتحادی جماعتوں سے مشاورت سے کرینگے انہوں نے کہا کہ یوم شہداء پر لوگوں کو شرکت سے روکنے کیلئے اوچھے ہتھکنڈے استعمال کرنے پر اتر آئی ہے۔تمام اضلاع کے ڈی سی اوز نے اپنے اپنے ضلع کے ٹرانسپورٹرز سے بسوں کی چابیاں کاغذات اور روٹ پرمٹ 8 اگست تک مانگ لیے ہیں۔جن ٹرانسپورٹرزنے بکنگ کی تھی انکو کینسل کرنے کے لئے دباؤ ڈالا جا رہا ہے۔ڈاکٹر طاہر القادری نے کہا کہ حکمران یوم شہدا پر لوگوں کو روک کر ماڈل ٹاؤن کی بجائے جاتی عمرہ آنے کی دعوت دے رہی ہیں۔اور آج حکمران ہم پر ایف آئی آر درج کرنے جا رہیں۔مگر میں شریف برادران کو بتانا چاہتا ہوں کہ تم اتنا ظلم کرو جتنا خود برداشت کر لو۔اب اس مرتبہ پرویز مشرف نہیں کہ جن کے پاؤں میں گر کر تم باہر بھاگ جاؤ گے۔اب تمہارا سامنا عوام سے ہے۔جو تم کو بھاگنے نہیں دے گی۔تم جتنے پرچے درج کرو گے اتنے پرچے انقلاب کے بعد تمہارے لیے تیار ہونگے۔انہوں نے کہا کہ ہم عوام کے حقوق آئین کی بالادستی کی جنگ لڑ رہے ہیں ہم تفریق کے فتنے کو ختم کرکے گلگت بلتستان کو الگ صوبہ بنائیں گے اس موقعہ پر چوہدری شجاعت حسین نے کہا کہ انقلاب آنے کے بعد ملک میں حقیقی جمہوریت قائم ہو گی۔زرداری کے ساتھ ٹیلیفونک گفتگو کا ذکر کرتے ہوئے انہوں نے بتایا کہ زرداری سے ملکی سیاسی صورتحال پر گفتگو ہوئی تھی نہ میں نے انکو مارچ میں شرکت کی دعوت دی نہ انہوں نے ہمیں روکا۔مجلس وحدت المسلمین کے سیکرٹری جنرل علامہ راجہ ناصر عباس نے کہا کہ ہم گزشتہ 35 سال سے لاشیں اٹھا رہے ہیں ہماری نسل کشی کی جا رہی ہے۔ہم جدوجہد پر ایمان رکھتے ہیں ہم حکمرانوں سے ڈرنے والے نہیں۔اگر ہمیں مارچ سے روکا گیا تو وہاں پر ہی دھرنا ہو گا اور گلگت سے لیکر کراچی تک تمام ملک بند کر دینگے۔۔
INN
05.08.14
0383p.xml
شریف برادران اتنا ظلم کریں جتنا برداشت کر سکیں: طاہر القادری حکومت اے پی سی کے اعلامیہ پر عملدرآمد کرے تو مذاکرات شروع ہوسکتے ہیں یوم شہدا پرامن ہوگا لیکن حکمران خود فتنہ پیدا کر کے جاتی امرا آنے کی دعوت دے رہے ہیں
لاہور (جنرل رپورٹر سے ، دنیا نیوز،آن لائن)عوامی تحریک کے سربراہ ڈاکٹر طاہر القادری نے کہا کہ شریف برادران سن لیں، وہ اتنا ظلم کریں جتنا وہ برداشت کر لیں۔ جتنے پرچے ہمارے خلاف درج کرینگے اتنے پرچے انقلاب کے بعد تمہارے لئے تیار ہونگے ۔ اب تمہارا سامنا مشرف سے نہیں کہ پاؤں میں گر کر باہر بھاگ جاؤ گے بلکہ عوام کے ساتھ ہے جو تمہیں بھاگنے نہیں دینگے ۔ طاہر القادری نے کہا ہے کہ حکومت نے مذاکرات کیلئے پیغام بھیجا تھا لیکن اسے مسترد کردیا ہے ۔ حکومت اے پی سی کے اعلامیہ پر عملدرآمد کرے تو پھر اس سے مذاکرات شروع ہوسکتے ہیں۔ یہ بات انہوں نے گزشتہ روز مجلس وحدت المسلمین کے صوبائی دفتر میں علامہ راجہ ناصر عباس سمیت دیگر سے ملاقات کے بعد پریس کانفرنس کرتے ہوئے کیا۔ ڈاکٹر طاہر القادری نے کہا کہ 10 اگست کو یوم شہدامنانے کے بعد یوم انقلاب کا اعلان کرینگے ۔ تاریخ کا تعین تمام اتحادی جماعتوں سے مشاورت سے کرینگے ۔ طاہرالقادری نے کہا کہ حکومت یوم شہداء پر لوگوں کو شرکت سے روکنے کیلئے اوچھے ہتھکنڈے استعمال کرنے پر اتر آئی ہے ۔ تمام اضلاع کے ڈی سی اوز نے ٹرانسپورٹرز سے بسوں کی چابیاں، کاغذات، روٹ پرمٹ اور ڈرائیوروں کے لائسنس 8 اگست تک مانگ لیے ہیں ، جن ٹرانسپورٹرزنے بکنگ کی تھی ان کو کینسل کرنے کے لئے دباؤ ڈالا جا رہا ہے ۔ ڈاکٹر طاہر القادری نے کہا کہ یوم شہدا پر امن ہوگا کہ ایک پتہ بھی نہیں ٹوٹے گا لیکن حکمران اب خود ہی فتنہ پیدا کررہے ہیں اور لوگوں کو روک کر ماڈل ٹاؤن کے بجائے جاتی امراآنے کی دعوت دے رہے ہیں۔انہیں ایک ایک لاش کا بدلہ دینا ہوگا۔انہوں نے کہا کہ موجودہ حکومت صرف 31 اگست تک کی مہمان ہے ، پولیس افسران و اہلکار ریاست اور آئین کی پاسداری کریں اور حکمرانوں کے احکامات مان کر اپنے لیے مشکلات پیدا نہ کریں ۔وزارت عظمیٰ کا عہدہ آزادی اور انقلاب مارچ کے اکٹھے ہونے میں رکاوٹ نہیں ، رابطے جاری اور قربت بڑھ رہی ہے ۔ علامہ راجہ ناصر عباس نے کہا کہ ہم جدوجہد پر ایمان رکھتے ہیں، حکمرانوں سے ڈرنے والے نہیں۔ ہمارے مارچ میں رکاوٹ ڈالی گئی تو ہر گلی کوچے کو مال روڈ اور ڈی چوک بنادیں گے اور پورا ملک بند کردیا جائے گا۔ طاہرالقادری
daily_dunya
06.08.14